CELEX: 62021TN0291
Language: fi
Date: 2021-05-25 00:00:00
Title: Asia T-291/21: Kanne 25.5.2021 – Cathay Pacific Airways v. komissio

19.7.2021   
            
            
               FI
            
            
               Euroopan unionin virallinen lehti
            
            
               C 289/41
            
         
      Kanne 25.5.2021 – Cathay Pacific Airways v. komissio
      (Asia T-291/21)
      (2021/C 289/58)
      Oikeudenkäyntikieli: englanti
      
         Asianosaiset
      
      
         Kantaja: Cathay Pacific Airways Ltd (Hong Kong, Kiina) (edustajat: asianajajat M. Rees ja E. Estellon)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  SEUT 268 ja SEUT 340 artiklan mukaisesti velvoittaa Euroopan unionin (jota Euroopan komissio edustaa) maksamaan
                  
                              —
                           
                           
                              rahamääräisen korvauksen, joka vastaa laillista korkoa 57 120 000 euron määrälle 1.11.2010 voimassa olleen Euroopan keskuspankin jälleenrahoituskoron mukaisesti (eli 1,0 prosenttiyksikköä), korotettuna 3,5 prosenttiyksiköllä ajanjaksolta 10.2.2011–4.2.2016, minkä tuloksena on 14 211 026,51 euron määrä, taikka unionin yleisen tuomioistuimen asianmukaiseksi katsoman korkokannan mukaisesti ja
                           
                        
                              —
                           
                           
                              korkoa korolle -menetelmän mukaisen koron laillisen koron määrälle ajanjaksolta, joka alkaa 5.2.2016 (taikka unionin yleisen tuomioistuimen asianmukaiseksi katsomasta päivästä) ja päättyy sinä päivänä, kun Euroopan komissio tosiasiallisesti maksaa edellisessä kohdassa vaaditun määrän, EKP:n jälleenrahoituskoron mukaisesti, korotettuna 3,5 prosenttiyksiköllä, taikka unionin yleisen tuomioistuimen asianmukaiseksi katsoman korkokannan mukaisesti
                           
                        
            
                  —
               
               
                  SEUT 263 artiklan mukaisesti kumoaa riidanalaisen päätöksen
               
            
                  —
               
               
                  velvoittaa Euroopan komission korvaamaan kantajan kaikki oikeudenkäyntikulut.
               
            
         Oikeudelliset perusteet ja pääasialliset perustelut
      
      Vahingonkorvauskanteensa tueksi kantaja vetoaa yhteen ainoaan kanneperusteeseen. Kantaja väittää, että Euroopan unionin on SEUT 266, 268 ja 340 artiklan mukaisesti velvollinen maksamaan sopimussuhteen ulkopuolisen vastuun perusteella vahingonkorvauksen, joka vastaa laillista korkoa viiteajanjaksolta.
      Kumoamiskanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, jonka mukaan unionin yleisen tuomioistuimen on kumottava riidanalainen päätös, koska siinä todettu hakemuksen hylkäämisperuste eli määräajan ylittyminen on oikeudellisesti virheellinen.
               
            
                  2)
               
               
                  Toinen kanneperuste, jonka mukaan riidanalaisella päätöksellä rikotaan komission asetusta N:o 2342/2002 (1), luettuna yhdessä SEUT 266 artiklan kanssa.
               
            
                  3)
               
               
                  Kolmas kanneperuste, jonka mukaan riidanalaisella päätöksellä rikotaan komission delegoitua asetusta N:o 1268/2012 (2), luettuna yhdessä SEUT 266 artiklan kanssa.
               
            
                  4)
               
               
                  Neljäs kanneperuste, jonka mukaan unionin yleisen tuomioistuimen on kumottava riidanalainen päätös (3), koska sen perustelut ovat puutteelliset.
               
            
         (1)  Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23.12.2002 annettu komissio asetus (EY, Euratom) N:o 2342/2002 (EUVL 2002, L 357, s. 1).
      
         (2)  Unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä 29.10.2012 annettu komission delegoitu asetus (EU) 1268/2012 (EUVL 2012, L 362, s. 1).
      
         (3)  25.3.2021 annettu päätös nro Ares(2021)2113498.